钦定古今图书集成/明伦汇编/官常典/第347卷 > 萧服
## 钦定古今图书集成/明伦汇编/官常典/第347卷 > 萧服

按《宋史》本传：“服字昭甫，庐陵人。第进士，调望江令。治
以教化为本。访古迹，得王祥卧冰池、孟宗哭笋台，皆
为筑亭。又刻唐县令鞫信陵文于石碑，民知所向。已
而邑人朱氏女割股愈母疾，人颂传之，以为治化所
致。知高安县，尉获凶盗，狱具矣，服审其辞，疑之，且视
其刀室不与刃合，顷之而杀人者得，囚盖平民也。徙”
知康州，未行，改亲贤宅教授，提举淮西常平。召为将
作少监，以使事得入对，论人主听言之要，以谓唐、虞
盛世犹畏巧言而堲谗说，纚纚数百言，徽宗谓有争
臣风。擢监察御史。奉诏作《崇宁备官记》，帝称善，诏辅
臣曰：“服文辞劲丽，宜居翰苑。朕爱其鲠谔，顾台谏中
何可阙此人？”俄偕沈畸使鞫狱，坐羁管处州，逾岁得
归。张商英当国，引为吏部员外郎。送辽使，得疾于道，
遂致仕。既愈，还旧职。以父老得请，知蕲州。卒，年五十
六。